**Герду́цішкі** (трансліт.: *Hierduciški*, руск.: Гердутишки) — вёска ў Маладзечанскім раёне Мінскай вобласці. Уваходзіць у склад Гарадоцкага сельсавета.

Геаграфія
---------

Знаходзіцца за 28 км на паўднёвы ўсход ад горада Маладзечна, 50 км ад Мінска, на р. Бярэзіна (прыток Нёмана).

Назва
-----

Назва Гердуцішкі адыменнага паходжання, ад балцка-літоўскага антрапоніма (колішняга імя) *Gerdutis*. У ім асновa *Gerd-* (яна таксама выкарыстоўвалася ў двухасноўных імёнах тыпу *Gerd-vil’as, Gerd-vain’as*) і антрапанімічны суфікс *-ut-*.

Паблізу Гердуцішак вёскі з адыменнымі назвамі балцка-літоўскага паходжання Гойжава, Кукелі, Вілуцавічы (апошнія дзве няісныя), ад антрапонімаў *Gaižys, Kukelis, Vilutis* (усе вядомыя як прозвішчы ў сучаснай літоўскай антрапаніміі).

Гісторыя
--------

У XVIII ст. вёска вядома як прыватная ўласнасць у Мінскім ваяводстве ВКЛ. У 1781 г. 53 жыхары, вёска належала пану К. Дзядзерку.

Пасля 2-га падзелу Рэчы Паспалітай (1793) у Расійскай імперыі. У канцы XVIII ст. вёска ў Вілейскім павеце Мінскай губерні. У 1800 г. уласнасць памешчыка К. Шабоўскага. У 2-й пал. XIX ст. ў складзе Сарочынскага маёнтка. У 1857 г. 27 сялянскіх душ, у Гарадоцкай воласці Вілейскага павета Віленскай губерні, уласнасць памешчыка Багарэвіча. Непадалёку знаходзіўся засценак (6 сялянскіх душ), уласнасць памешчыцы Цеханоўскай.

З лютага да снежня 1918 г. вёска акупіравана войскамі Германіі. Са студзеня 1919 года ў БССР, з 27 лютага 1919 года — у ЛітБел ССР. У час польска-савецкай вайны з ліпеня 1919 года да ліпеня 1920 года і з кастрычніка 1920 года занята польскімі войскамі.

З 1921 года вёска, маёнтак i засценак у складзе Польскай Рэспублікі, належалі да Віленскага ваяводства, Вілейскага павета (з 1927 года Маладзечанскага павета), гміны Гарадок. Побач з маёнткам размяшчаўся вадзяны млын.

З 1939 года ў БССР, з 15 студзеня 1940 года ў Маладзечанскім раёне Вілейскай вобласці, з 12 кастрычніка 1940 года ў Гарадоцкім сельсавеце. З канца чэрвеня 1941 г. да пачатку ліпеня 1944 г. акупіраваны нацыстамі. З 20 верасня 1944 года ў Маладзечанскай, з 20 студзеня 1960 года ў Мінскай абласцях.

Насельніцтва
------------

* 1800 год — 114 жыхароў, 15 двароў.
* 1866 год — 71 жыхар, 9 двароў.
* 1921 год — 143 жыхары, 26 двароў.
* 1931 год — 184 жыхары, 31 двор.
* 1969 год — 251 жыхар.
* 2010 год — 62 жыхары, 33 гаспадаркі.

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 6.
3. ↑   Архівавана 27 красавіка 2022.
4. ↑
5. ↑  Skorowidz miejscowości Rzeczypospolitej Polskiej — Tom VII — Część II — Ziemia Wileńska — Powiaty: Brasław, Duniłowicze, Brasław i Wilejka, Główny Urząd Statystyczny Rzeczypospolitej Polskiej, Warszawa 1923, s 80.
6. ↑  Wykaz miejscowości Rzeczypospolitej Polskiej, Warszawa 1938, wolumin — 1, s. 27

Літаратура
----------

* Gierduciszki, wieś, powiat wilejski // Słownik geograficzny Królestwa Polskiego i innych krajów słowiańskich. Tom II: Derenek — Gżack (польск.). — Warszawa, 1881. — S. 560.
* Гарады і вёскі Беларусі: Энцыклапедыя. Т. 8: Мінская вобласць, кн. 3 / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2012. — 624 с.: іл. — 2 000 экз. — ISBN 978-985-11-0636-9.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Гердуцішкі

| ⛭**Гарадоцкі сельсавет** |
| --- |
| Цэнтр | Гарадок |
| Аграгарадкі | Селеўцы |
| Вёскі | Агароднікі ·  Александрова ·  Бабры ·  Белева ·  Васькаўцы ·  Ваўчкі ·  Выдрычы ·  Гасцілы ·  Гердуцішкі ·  Гудоўшчына ·  Дарахі ·  Дзяразкі ·  Дровашы ·  Ермакі ·  Каменшчына ·  Кілтаўцы ·  Кічына ·  Краснаармейская ·  Куляшы ·  Мурзы ·  Пажарышча ·  Парадоўшчына ·  Пранчэйкава ·  Пятроўшчына ·  Семернікі ·  Тучына ·  Чэрнева ·  Чэрнеўшчына ·  Шалыгі |